**ΠΡΟΣΚΛΗΣΗ ΣΥΜΜΕΤΟΧΗΣ ΣΤΗΝ ΔΙΕΘΝΗ ΈΡΕΥΝΑ GUESSS**

H **Διεθνής Έρευνα GUESS (Global University Entrepreneurial Spirit Students' Survey)** διεξάγεται ταυτόχρονα σε περισσότερες από 50 χώρες και σε περισσότερα από 3.000 Πανεπιστήμια σε όλο τον κόσμο με τη βοήθεια της εταιρίας **Ernst & Young και των Πανεπιστημίων του St.Gallen και της Βέρνης** στην Ελβετία.

Σκοπός της είναι να καταγραφούν οι προθέσεις των φοιτητών/τριών σχετικά με την ίδρυση νέων επιχειρήσεων και την επιχειρηματική τους δραστηριότητα.

Η έρευνα απευθύνεται σε προπτυχιακούς/ες, μεταπτυχιακούς/ες, διδακτορικούς/ες φοιτητές/τριες και μεταδιδάκτορες ανεξάρτητα από το αντικείμενο σπουδών τους. Στην Ελλάδα η έρευνα πραγματοποιείται συστηματικά κάθε 2 χρόνια από το 2008 με ευθύνη του **Εργαστηρίου Επιχειρηματικότητας του Πανεπιστημίου Μακεδονίας** (Για περισσότερες πληροφορίες: [*http://www.guesssurvey.org*](http://www.guesssurvey.org/)*)*.

Σας ενθαρρύνουμε να συμμετέχετε στην έρευνα, προκειμένου να βοηθήσετε στην καταγραφή της στάσης των φοιτητών/τριών απέναντι στην επιχειρηματικότητα.

Το ερωτηματολόγιο είναι διαθέσιμο στον σύνδεσμο: <https://tinyurl.com/g21-greece>

Παρακαλούμε να απαντήσετε με ειλικρίνεια σε όλες τις ερωτήσεις (δεν υπάρχουν σωστές ή λάθος απαντήσεις). Οι απαντήσεις είναι απολύτως εμπιστευτικές και η ταυτότητα των συμμετεχόντων θα παραμείνει ανώνυμη.

H έρευνα φέτος πραγματοποιείται με ευγενική χορηγία της εταιρείας ISOMAT-παραγωγής Δομικών, Χημικών Υλικών & Κονιαμάτων.

Τα αποτελέσματα της έρευνας θα δημοσιοποιηθούν από το Εργαστήριο Επιχειρηματικότητας του Τμήματος ΒΣΑΣ του Πανεπιστημίου Μακεδονίας με την ολοκλήρωση της επεξεργασίας τους από την ομάδα των ερευνητών/τριών.

Σας ευχαριστούμε πολύ για τη συμμετοχή σας!

*Καθηγήτρια Κατερίνα Σαρρή*

*Διευθύντρια Εργαστηρίου Επιχειρηματικότητας, Πανεπιστημίου Μακεδονίας*

--

Mαριέτ Βαϊνά
Τμήμα Δημοσίων και Διεθνών Σχέσεων
Πανεπιστήμιο Μακεδονίας
Εγνατία 156, 546 36 Θεσσαλονίκη
Τ. 2310 891.245 Φ. 2310 844.536
e-mail: mariet@uom.edu.gr, pubrel@uom.edu.gr,
f:   <https://www.facebook.com/universityofmacedonia>
twitter: <https://twitter.com/univofmacedonia>
In: <http://www.linkedin.com/edu/school?id=12844&trk=edu-cp-title>
YouTube: <http://www.youtube.com/user/univofmacedonia>
flickr: <http://goo.gl/haPU9j>